Беседа:Тия Карере

message: Моля, Rebelheartous да ни обясни защо трябва да е Тия, а не Тиа. Аз преди си мислех, че когато предпоследната буква в името на жената е И, следва последната да е Я, както в Мария. А ако последната е Е, тогава вече може да е А. Но примерно, имаме Миа Кършнър и си е с А накрая. Вярно е, че аз съм създал статията на Карере с Я, но в момента мисля, че трябва да е с А. --Batman tas (беседа) 13:07, 19 юни 2019 (UTC)
replies: text: Този, който мести статията, той трябва да има обосновка, като преди това я е представил на беседата и има консенсус за преместването. Аз в резюмето на преместването ти прочетох единствено „Абе май с "А" трябва да си е.“. Та може ли малко по-аргументирано да обясниш логиката си?--Rebelheartous (беседа) 11:27, 20 юни 2019 (UTC)
replies: text: : Добре. Вярно е, че аз съм създал страницата и то първоначално като "Тия" с Я, но просто няма логика да е с Я, тъй като в оригинал е Tia, а не Tiya или пък Tija (на македонски и литовски J играе ролята на на нашето Й и съответно в комбинация с А ще се чете като Я). Tia – Тиа. Tiya - Тия. Просто е. И всяка една Maria трябва да е Мариа, а не Мария. --Batman tas (беседа) 14:48, 22 юни 2019 (UTC)
replies: text: :: Няма значение кой е създал страницата. Можеше и аз да съм. За думи или имена от чужд произход завършващи на -иа, -еа, важи следното правило за замяна – 1 и 2. Това са думи като медия, идея, Мия Кършнър, Джия Палома, Селия Крус и т.н.--Rebelheartous (беседа) 16:17, 24 юни 2019 (UTC)
replies: text: ::: Даде примери за съществителни, които бих отписал веднага. Нямаше смисъл от тях. Според мен, ако на латиницата името завършва на "ia" или "ea", трябва да си е "иа" и "еа" на българския. Не значи, че след като имаме Мария, не може да имаме Мариа. Примерно има разновидности на имената - Стилян, Стилиян и Стилиан. А за Мия Киршнър, която не си поставил в линк, вече има страница и е Миа Киршнър. О, ти вече си я преместил към Мия... --Batman tas (беседа) 20:53, 26 юни 2019 (UTC)
replies: text: :::: Добре, чудесни предложения. А можеш ли да ги отправиш към Института по български език и ако те променят правилата за йотацията, тогава отново да коментираме.--Rebelheartous (беседа) 13:57, 27 юни 2019 (UTC)
replies: text: ::::: Няма нужда да се обръщаме към тях. Започваме промяната от уикипедия. За мен тази йотация е пълно безумие. --Batman tas (беседа) 07:26, 4 юли 2019 (UTC)
replies: text: :::::: Светът винаги се е нуждаел от бунтари. Без бунтарство няма прогрес. Но светът има нужда и от здравословен консерватизъм, за да има от каква стабилна основа да се направи следващата голяма крачка. Енциклопедиите са едно такова стабилно място: те акумулират нашето познание, но те, косвено, акумулират и нашия език. Затова Уикипедия не е подходящо място за започване на промени. Още повече, че тези промени все пак трябва да бъдат първо обсъдени в една достатъчно експертна езиковедска общност, каквато Уикипедия няма как да бъде.

text: :::::: Накратко, ако има някакви съмнения как е правилно да се пишат тези имена, може да бъдат питани „Езикови справки“. Каквито и съмнения да е имало преди, тяхното мнение е закон за нас (dura lex, sed lex).— Luchesar • Б/П 08:34, 4 юли 2019 (UTC)
replies: text: ::::::: Аз се съмнявам в изписването на Голиат. По сегашната логика трябва да е Голият. --Batman tas (беседа) 04:15, 27 юли 2019 (UTC)
replies: text: :::::::: Както бях написал, ако има някакви съмнения, може (и дори е редно) да бъдат питани Езикови справки.— Luchesar • Б/П 11:29, 28 юли 2019 (UTC)
thread_title: Името - Тиа или Тия